JY LEES NOU Groot verrassing vir ma op haar laaste dag van chemo
Nadat sy ses maande se chemoterapie verduur het, was dié inspirerende ma sprakeloos gelaat toe haar vriende en familie haar verras deur in die strate te stap om haar laaste dag van behandeling te vier.
Drievoudige negatiewe infiltrerende mammakarsinoom – 'n aggressiewe vorm van borskanker – is in Oktober by haar gediagnoseer en ses moeilike maande het tot 'n welkome einde gekom vir Margareth French nadat haar chemoterapie twee weke gelede (2 April) suksesvol voltooi is.
Met slegs die verwydering van haar gewas wat voorlê, was die ma van twee verheug toe sy die hospitaal in Huntington Beach, Kalifornië verlaat, en haar emosies het nuwe hoogtes bereik toe sy haar dogters, Angela en Jamie, langs die pad sien staan.
'n Plakkaat met die woorde "No Mo' Chemo" het vir Margaret begroet en 'n ander familielid het vir haar 'n kamera gegee en gesê sy moet die verrassings wat wag opneem.
Haar aanvanklike angstige laggie verander gou in trane van vreugde soos vriende, familie, kollegas en bure almal voor haar verskyn met plakkate en toejuigings tydens haar reis huis toe.
Margaret klim uit die motor, vee die trane weg en bedank die groep vir hul volgehoue ondersteuning die afgelope 140 dae terwyl die U2-liedjie Beautiful Day in die agtergrond speel.
Een helfte van die komitee wat hierdie hartroerende verrassing gereël het, Jamie (35), het gesê: "Dit was 'n moeilike pad, maar sy het volgehou met inspirerende krag.
"Ek en Angela wou hierdie groot mylpaal vier omdat daar soveel oomblikke was toe die 'eindstreep' baie ver weg gevoel het.
"Ons het begin uitreik na familie en vriende en elke liewe persoon wat ons gekontak het, was gretig om betrokke te wees.
"My ma doen altyd soveel om mense spesiaal te laat voel."
"Sy het soveel lewens aangeraak en ons wou iets onvergeetliks vir haar skep.
"Bykans almal het 'n lang middagete of 'n afdag gevat om by haar te wees – party mense het selfs ure gery om daar te wees.